Ντανίλο Άντζουσιτς

Ο **Ντανίλο Άντζουσιτς** (σερβ-κυριλ: Данило Анђушић, Βελιγράδι, 22 Απριλίου 1991) είναι Σέρβος επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον Άρη Θεσσαλονίκης. Είναι διεθνής με την Εθνική Σερβίας.

## Επαγγελματική σταδιοδρομία
Ο Άντιουσιτς εντάχθηκε στην ακαδημία νέων της Χέμοφαρμ σε ηλικία 15 ετών. Το 2009, ο Άντιουσιτς υπέγραψε το πρώτο του επαγγελματικό συμβόλαιο με τη Χέμοφαρμ, αλλά δόθηκε αμέσως δανεικός στη Μέγκα Βιζούρα για την περίοδο 2009–10. Τον Μάρτιο του 2010, μετά το τέλος της πρώτης φάσης του Σερβικού Πρωταθλήματος, ο Άντιουσιτς επέστρεψε στη Χέμοφαρμ. Στις 16 Ιουνίου 2010, στο δεύτερο παιχνίδι του τελικού των πλέι οφ, ο Άντιουσιτς ενεπλάκη σε διαπληκτισμό με την Παρτιζάν. Την χρονιά 2010–11 έπαιξε επίσης στην Χέμοφαρμ.

Τον Σεπτέμβριο του 2011, ο Άντιουσιτς πήγε επίσημα στην Παρτιζάν, υπογράφοντας τετραετές συμβόλαιο. Τον Δεκέμβριο του 2012, ο Άντιουσιτς ζήτησε λύση συμβολαίου από την ομάδα, δυσαρεστημένος με τον αγωνιστικό του ρόλο και με τον λίγο χρόνο στη διάρκεια της χρονιάς. Στις 28 Δεκεμβρίου 2012, ο Άντιουσιτς και η Παρτιζάν συμφώνησαν να χωρίσουν οι δρόμοι τους.

Στις 13 Φεβρουαρίου 2013, υπέγραψε τετραετές συμβόλαιο με τη Βίρτους Μπολόνια. Τον Οκτώβριο του 2013, δόθηκε δανεικός στην ΚΜ Βαγιαδολίδ για την περίοδο 2013–14. Τον Αύγουστο του 2014, υπέγραψε διετές συμβόλαιο με την Μπιλμπάο Μπάσκετ. Τον Ιούλιο του 2015, έφυγε από την Μπιλμπάο.

Στις 14 Οκτωβρίου 2015, ο Άντιουσιτς υπέγραψε με την Παρτιζάν μέχρι τον Ιανουάριο, επιστρέφοντας στον σύλλογο για μία δεύτερη θητεία. Είχε και επιλογή παράτασης μέχρι το τέλος της περιόδου.  Μετά τη λήξη του συμβολαίου του, στις 30 Δεκεμβρίου 2015, χώρισε τους δρόμους του με τον σύλλογο. Στις 5 Ιανουαρίου 2016, υπέγραψε με την πολωνική Άνβιλ Βλοτσλάβεκ για το υπόλοιπο της χρονιάς. 

Στις 17 Σεπτεμβρίου 2016, ο Άντιουσιτς υπέγραψε συμβόλαιο ενός έτους με τη ρωσική Πάρμα Μπάσκετ. Εμφανίστηκε σε 15 αγώνες της περιόδου 2016–17 του VTB Πρωταθλήματος με την Πάρμα, έχοντας κατά μέσο όρο 19.8 πόντους, 3.8 ριμπάουντ και 3.7 ασίστ. Στις 7 Φεβρουαρίου 2017, άφησε την Πάρμα και υπέγραψε συμβόλαιο με την Ούνικς Καζάν μέχρι το τέλος της περιόδου 2017–18. Σε 6 αγώνες που έπαιξε με την Ούνικς στο VTB Πρωτάθλημα μέχρι το τέλος της χρονιάς είχε 6.3 πόντους και 1.5 ασίστ μέσο όρο, ενώ στην Ευρωλίγκα της περιόδου 2016–17, εμφανίστηκε σε 8 αγώνες, με μέσο όρο 5 πόντους, 1.4 ριμπάουντ και 1 ασίστ ανά παιχνίδι.

Τη χρονιά 2017–18, ο ρόλος του στην Ούνικς μειώθηκε, καθώς έκανε μόνο 5 εμφανίσεις την περίοδο 2017–18 του VTB Πρωταθλήματος και είχε μέσο όρο μόνο 2.2 πόντους ανά παιχνίδι.

Τον Νοέμβριο του 2018, ο Άντιουσιτς υπέγραψε συμβόλαιο με τη βοσνιακή Ιγκοκέα. Σε 15 αγώνες του Αδριατικού Πρωταθλήματος, είχε μέσο όρο 11.3 πόντους, 2.5 ριμπάουντ και 1.8 ασίστ, ενώ ευστοχούσε με 39,4% στα σουτ εντός πεδιάς.

Στις 25 Σεπτεμβρίου 2019 υπέγραψε συμβόλαιο με τη γαλλική ΖΛ Μπουργκ του Γαλλικού Πρωταθλήματος (LNB Pro A). Στις 29 Σεπτεμβρίου, έκανε την πρώτη εμφάνισή του για την ομάδα και σημείωσε 31 πόντους στη νίκη επί της Ελάν Μπεαρναί.

Στις 6 Ιουλίου 2021, υπέγραψε με την ΑΣ Μονακό του Γαλλικού Πρωταθλήματος. Τη σεζόν 2021–22, μέτρησε 7.7 πόντους και 1.3 ριμπάουντ με 0.9 ασίστ στις ευρωπαϊκές υποχρεώσεις της ομάδας.

Στις 30 Ιουνίου 2022, ανακοινώθηκε από την Παρτίζαν Βελιγραδίου. Στις 22 Ιουνίου 2023, κατέκτησε την Αδριατική Λίγκα, αφού η Παρτίζαν νίκησε με 3–2 στη σειρά των τελικών τον Ερυθρό Αστέρα. 

Στις 23 Ιουλίου 2024, μετακόμισε στα Ηνωμένα Αραβικά Εμιράτα για λογαριασμό της Ντουμπάι ΜΚ. Την σεζόν 2024–25, είχε 11 πόντους, 2.2 ριμπάουντ και 1.8 ασίστ κατά μέσο όρο στην Αδριατική Λίγκα.

Στις 18 Νοεμβρίου 2025, ανακοινώθηκε η συμφωνία του με τον Άρη Θεσσαλονίκης.

## Εθνική Σερβίας
Ο Άντιουσιτς έπαιξε με την Εθνική Σερβίας στο Ευρωμπάσκετ του 2013.

## Προσωπική ζωή
Το 2015, παντρεύτηκε τη Σέρβα αθλήτρια της σκοποβολής, Ιβάνα Μαξίμοβιτς.

## Παραπομπές


## Εξωτερικοί σύνδεσμοι
* Ντανίλο Άντζουσιτς στο aba-liga.com
* Ντανίλο Άντζουσιτς στο acb.com
* Ντανίλο Άντζουσιτς στο euroleague.net
* Ντανίλο Άντζουσιτς στο fiba.com
* Ντανίλο Άντζουσιτς στο lnb.fr
* 

Κατηγορία:Σέρβοι καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Σερβίας
Κατηγορία:Καλαθοσφαιριστές Μέγκα Βιζούρα
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Μπιλμπάο
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Βαγιαδολίδ
Κατηγορία:Καλαθοσφαιριστές ΚΚ Βλοτσλάβεκ
Κατηγορία:Καλαθοσφαιριστές Πρωταθλήματος Πολωνίας
Κατηγορία:Καλαθοσφαιριστές Πάρμα Μπάσκετ
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές ΚΚ Ιγκοκέα
Κατηγορία:Καλαθοσφαιριστές Ζενές Λαΐκ ντε Μπουρ-αν-Μπρες
Κατηγορία:Καλαθοσφαιριστές ΑΣ Μονακό
Κατηγορία:Καλαθοσφαιριστές Ντουμπάι ΜΚ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα